Skutková podstata trestného činu vraždy novonarodeného dieťaťa matkou podľa § 146 Trestného zákona je privilegovaná skutková podstata k trestnému činu vraždy podľa § 145 aj trestnému činu úkladnej vraždy podľa § 144 Trestného zákona a je k ním vo vzťahu špeciality, pretože zahŕňa všetky znaky, ktoré obsahujú základné skutkové podstaty týchto dvoch trestných činov a navyše obsahuje tzv. privilegačné znaky, ktoré znižujú typovú závažnosť trestného činu vraždy novonarodeného dieťaťa matkou oproti ostatným vraždám i úkladným vraždám (týmito privilegačnými znakmi sú: hmotný predmet útoku - novonarodené dieťa, konkrétny subjekt - matka novonarodeného dieťaťa a z objektívnej stránky rozrušenie spôsobené pôrodom pri pôrode alebo hneď po ňom). Vopred uvážená pohnútka, ktorú obsahuje trestný čin úkladnej vraždy ako obligatórny znak, nie je síce obligatórnym znakom vraždy novonarodeného dieťaťa matkou, ale fakultatívne sa pri vražde novonarodeného dieťaťa matkou podľa § 146 Trestného zákona nevylučuje a preto, aj keď sa tehotná žena ešte pred pôrodom rozhodne usmrtiť svoje novonarodené dieťa a po pôrode to aj naozaj spácha, avšak napĺňa všetky znaky trestného činu vraždy novonarodeného dieťaťa matkou, i tak ide o vraždu novonarodeného dieťaťa matkou podľa § 146 Trestného zákona.
[[Term:trestný čin|trestný čin]], ktorého sa dopustí matka, ktorá v rozrušení spôsobenom pôrodom úmyselne usmrtí pri pôrode alebo bezprostredne po ňom svoje novonarodené [[Term:dieťa|dieťa]]
PODĽA: Hendrych, D. a kol.: Právnický slovník. 3. podstatne rozšírené vydanie. Praha: C. H. Beck 2009.